Diari Oficial de la Generalitat Valenciana


Sumari del DOGV 9499, del 28-12-2022 (2022/12078)

ORDRE 70/2022, de 29 de novembre, de la Conselleria d'Educació, Cultura i Esport, per la qual s'extingeix l'autorització per cessament d'activitats dels ensenyaments de grau elemental de música del Centre Integrat de Música i Ensenyaments de Règim General El Drac, de Torrent.
------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9499

Data del DOGV
:   28-12-2022

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2022/12028


Data del document
:   29-11-2022

Organisme emissor
:   Conselleria d'Educació, Cultura i Esport

Tipus de document
:   Ordre

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

ORDRE 70/2022, de 29 de novembre, de la Conselleria d'Educació, Cultura i Esport, per la qual s'extingeix l'autorització per cessament d'activitats dels ensenyaments de grau elemental de música del Centre Integrat de Música i Ensenyaments de Règim General El Drac, de Torrent. [2022/12238]  
Antecedents de fet  
Primer. Per l'Ordre de 18 de setembre de 1996, de la Conselleria de Cultura, Educació i Ciència i posterior correcció d'errors d'aquesta ordre, es concedeix autorització d'obertura i funcionament al centre privat El Drac, codi de centre 82142841, de Torrent per a la impartició dels ensenyaments següents:  
- 3 unitats d'Educació Infantil II cicle amb 67 llocs escolars.  
- 6 unitats d'Educació Primària amb 150 llocs escolars.  
- 4 unitats d'Educació Secundària Obligatòria amb 120 llocs escolars.  
Segon. Per l'Ordre de 17 d'octubre de 2000, de la Conselleria de Cultura i Educació, es transforma el centre privat d'Educació Infantil, Primària i Secundària El Drac, codi de centre 61047033, de Torrent, en centre integrat de Música de grau elemental per a impartir les especialitats següents: piano, violí, flauta travessera, clarinet, trompeta, saxofon i percussió.  
Tercer. La Resolució de 22 de novembre de 2021, de la Direcció General de Formació Professional i Ensenyaments de Règim General, estableix que s'incorporen els centres autoritzats, elementals i professionals, de música al sistema d'informació ITACA.  
Quart. En data 7 de febrer de 2022, en no constar que el centre haja tramitat l'alta en aquesta plataforma, la Inspecció d'Educació de la Direcció Territorial d'aquesta Conselleria a València emet informe en el qual deixa constància del fet que el centre no ha implantat l'ensenyament de grau elemental de Música.  
A més, en el seu informe la Inspecció d'Educació proposa «informar desfavorablement sobre la incorporació com a centre autoritzat d'ensenyaments elementals de música del centre integrat El Drac de Torrent, (?) al sistema d'informació ITACA i que es valore deixar sense efecte aquesta autorització».  
Cinqué. Adjunt a l'informe d'Inspecció d'Educació, consta escrit del director pedagògic del centre, de data 1 de febrer de 2022, en el qual admet que no s'han implantat els ensenyaments de grau elemental de Música.  
Sisé. En data 24 de maig de 2022, s'efectua a la titularitat del centre requeriment previ a l'acord d'inici del procediment d'extinció de l'autorització per cessament d'activitats perquè en el termini de deu dies al·legue i presente el que estime pertinent.  
Seté. Transcorregut àmpliament el termini concedit, la titularitat del centre no presenta al·legacions a l'esmentat requeriment.  
Huité. En data 21 de setembre de 2022, es notifica a la titularitat del centre l'Acord de la Direcció General de Centres Docents pel qual s'inicia el procediment d'extinció de l'autorització per cessament d'activitats dels ensenyaments de grau elemental de Música del centre.  
  
Nové. Transcorregut el termini concedit, la titularitat del centre no ha presentat al·legacions a l'esmentat acord.  
A aquests fets són aplicables els següents  
  
Fonaments de dret  
Primer. La competència per a dictar la present ordre correspon a la Conselleria d'Educació, Cultura i Esport, segons el Decret 173/2020, de 30 d'octubre, del Consell, d'aprovació del Reglament orgànic i funcional de la Conselleria d'Educació, Cultura i Esport, en relació amb l'article 12 del Reial decret 321/1994, de 25 de febrer, sobre autorització a centres docents privats per a impartir ensenyaments artístics.  
  
Segon. La Resolució de 22 de novembre de 2021, de la Direcció General de Formació Professional i Ensenyaments de Règim Especial d'aquesta conselleria, estableix que els centres autoritzats, elementals i professionals de música, han d'incorporar-se al sistema d'informació ITACA. Finalitzat el termini per a sol·licitar l'alta de persones usuàries en ITACA, la titularitat del centre no la va tramitar.  
En data 7 de febrer de 2022, la Inspecció d'Educació emet informe en què indica que «el centre reconeix que no ha arribat a implantar l'autorització que el reconeix com a centre integrat de Música i ensenyaments de règim general. El centre no inclou en el seu currículum els ensenyaments elementals de Música». I, per tant, la Inspecció d'Educació proposa «que es valore deixar sense efecte aquesta autorització».  
  
A més, el director pedagògic del centre, en data 1 de febrer de 2022, certifica que «el mòdul de centre integrat de Música no s'ha dut a terme en el centre. Cert és que la Conselleria en el seu moment va autoritzar aquest mòdul, però al llarg del temps vam veure que no el finançava. Per aquest motiu, després de tindre el projecte, les persones i els espais, així com la intenció de dur-lo a terme, va ser impossible la seua aplicació per falta de recursos econòmics».  
Amb base en l'exposat, queda acreditat que la titularitat del centre no ha implantat els ensenyaments de grau elemental autoritzats per Ordre de 17 d'octubre de 2000.  
L'article 12 del Reial decret 321/1994, de 25 de febrer, sobre autorització a centres docents privats per a impartir ensenyaments artístics, estableix que «el procediment per a l'extinció de l'autorització s'iniciarà d'ofici o per sol·licitud de l'interessat», atés que l'informe de la Inspecció d'Educació constata, de manera fefaent, que el centre no ha implantat els ensenyaments de grau elemental, escau iniciar, d'ofici, el procediment per a l'extinció de l'autorització dels ensenyaments de grau elemental.  
La titularitat del centre no ha presentat al·legacions ni al requeriment previ a l'inici del procediment d'extinció de l'autorització ni a l'Acord de la Direcció General de Centres Docents amb què s'inicia el procediment d'extinció de l'autorització per cessament d'activitats dels ensenyaments de grau elemental de Música, per la qual cosa queda provat que el centre no ha implantat l'ensenyament de grau elemental de Música.  
Vistos els fets i fonaments de dret,  
  
  
ORDENE  
  
Primer  
Extingir l'autorització dels ensenyaments de grau elemental de les especialitats de piano, violí, flauta travessera, clarinet, trompeta, saxofon i percussió, del centre integrat de música i ensenyaments de règim general El Drac, codi de centre 25155327, de Torrent, per no haver implantat aquests ensenyaments.  
Amb base en la present ordre la configuració del centre queda de la manera següent:  
  
Codi: 10736874  
Denominació genèrica del centre: centre privat d'Educació Infantil, Primària i Secundària.  
Denominació específica del centre: El Drac.  
Titularitat: Societat Cooperativa Valenciana, El Drac.  
Domicili: c/ Méndez Núñez, 21  
Localitat: Torrent (46741)  
Província: València  
  
Ensenyaments autoritzats i capacitat:  
- 3 unitats d'Educació Infantil II cicle amb 67 llocs escolars.  
- 6 unitats d'Educació Primària amb 150 llocs escolars.  
- 4 unitats d'Educació Secundària Obligatòria amb 120 llocs escolars.  
  
Segon  
L'extinció tindrà efectes a partir del curs 2023-2024.  
  
Contra el present acte, que posa fi a la via administrativa, els interessats podran interposar recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la notificació de la present ordre.  
Tot això de conformitat amb l'article 114 de la Llei 39/2015, d'1 d'octubre, del procediment administratiu comú de les administracions públiques i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, o bé, podran interposar potestativament recurs de reposició davant el titular de la conselleria competent en matèria educativa en el termini d'un mes a comptar des de l'endemà de la notificació del present acte, tot de conformitat amb els articles 114, 123 i 124 de la Llei 39/2015, d'1 d'octubre, del procediment administratiu comú de les administracions públiques.  
  
València, 29 de novembre de 2022  
  
La consellera d'Educació, Cultura i Esport,  
RAQUEL TAMARIT IRANZO